b'\n_START_ARTICLE_\nChalcosoma caucasus\n_START_SECTION_\nUtseende\n_START_PARAGRAPH_\nEn meget stor (hannen er 8- 13 centimeter lang) og tung bille. Arten er den st\xc3\xb8rste i slekten Chalcosoma og trolig den st\xc3\xb8rste billen i Asia. Kroppen er glinsende svart med en bronseaktig glans. Hannen har et kraftig horn (rettet skr\xc3\xa5tt oppover og framover) p\xc3\xa5 hodet, dette har vanligvis en tann p\xc3\xa5 oversiden. P\xc3\xa5 hver side av pronotum er det et langt, krumt, framoverrettet horn, disse er rette i den indre delen men litt nedoverkrummet i spissen, det er ogs\xc3\xa5 en kraftig pigg i midten. Hunnen mangler alle disse hornene.\n_START_SECTION_\nLevevis\n_START_PARAGRAPH_\nLarvene utvikler seg inne i d\xc3\xb8de trestammer. Hannene bruker hornene p\xc3\xa5 hodet og pronotum til \xc3\xa5 kjempe med hverandre om hunnene, eller kamp om f\xc3\xb8deressurser._NEWLINE_Denne arten lar seg greit oppdrette og holde i fangenskap. Man m\xc3\xa5 imidlertid h\xc3\xa5ndtere disse billene varsomt, for de er sv\xc3\xa6rt sterke i forhold til st\xc3\xb8rrelsen og har skarpe horn og kl\xc3\xb8r.\n_START_SECTION_\nUtbredelse\n_START_PARAGRAPH_\nArten er utbredt i S\xc3\xb8r\xc3\xb8st-Asia (Indonesia og Malaysia).'